з) Подточка ix): Ако е приложимо, в тази подточка се посочват класът или класовете на ООН, които обозначават опасните характеристики на отпадъка съгласно класификацията на ООН (вж. списъка със съкращения и кодове, приложен към документа за нотификация) и се изискват с оглед на съответствието с международните разпоредби за транспорт на опасни товари (вж. United Nations Recommendations on the Transport of Dangerous Goods. Model Regulations (Orange Book) [Препоръки на ООН относно превоза на опасни товари. Типови правила (Оранжева книга)], най-ново издание).

и) Подточки x) и xi): Ако е приложимо, в тези подточки се посочва съответният номер или номера по ООН и наименованието или наименованията на пратката по списъка на ООН. Те се използват за идентифициране на отпадъците съгласно системата за класификация на ООН и се изискват с оглед на съответствието с международните разпоредби за транспорт на опасни товари (вж.United Nations Recommendations on the Transport of Dangerous Goods. Model Regulations (Orange Book) [Препоръки на ООН относно превоза на опасни товари. Типови правила (Оранжева книга)], най-ново издание).

й) Подточка xii): Ако е приложимо, в тази подточка се посочват митническият код или кодове, които дават възможност за идентифициране на отпадъците от страна на митническите учреждения (вж. списъка с кодове и стоки в „Хармонизираната система за описание и кодиране на стоките“, изготвен от Световната митническа организация).

25. Поле 15 (вж. приложение II, част 1, точки 8—10 и 14): На ред а) в поле 15 се вписват имената на държавите на изпращане, транзит и местоназначение или техните кодове съгласно стандарт ISO 3166. На ред б) се вписва, когато е приложимо, кодовият номер на съответния компетентен орган за всяка държава, а на ред в) се вписва името на граничния контролно-пропускателен пункт или пристанището, и, когато е приложимо, кодовият номер на митническото учреждение в пункта на въвеждане във или пункта на напускане на конкретната държава. За държавите на транзит информацията за пунктовете на въвеждане и напускане се вписва на ред в). Ако даден превоз преминава през повече от три държави на транзит, съответната информация се представя в приложение. В приложение се представят планираният маршрут между пункта на напускане и пункта на въвеждане, както и възможните алтернативи, включително в случай на непредвидени обстоятелства.

26. Поле 16 (вж. приложение II, част 1, точка 14): Посочва се изискваната информацията в случай че превозът влиза, преминава или напуска Европейския съюз.

27. Поле 17 (вж. приложение II, част 1, точки 21—22 и 24—26): Преди да бъде изпратено на компетентните органи на съответните държави, всяко копие от документа за нотификация трябва да е подписано и датирано от нотификатора (или от търговеца или брокера, ако действат като нотификатор). В някои трети държави може да го подписва и датира компетентният орган по изпращането. В случай че нотификаторът е различен от първоначалния причинител на отпадъците, този причинител, новият причинител или събирачът, когато е практически осъществимо, също трябва да подпише и да постави дата; необходимо е да се отбележи, че когато причинителите на отпадъците са няколко, това може да не е практически осъществимо (определения относно практическата осъществимост може да се съдържат в националното законодателство). В случай че причинителят на отпадъците е неизвестен, следва да подпише лицето, което притежава или контролира отпадъците (притежателят). Тази декларация следва също така да удостовери наличието на застраховка срещу вреди, причинени на трети страни. Някои трети държави може да изискват към документа за нотификация да се приложи доказателство за застраховка или други финансови гаранции, както и договор.

От [датата, от която започва да се прилага член 26] нотификацията се подава и изискваната информация и документация се обменят по електронен път в съответствие с член 26.

28. Поле 18: Посочва се броят на приложенията с допълнителна информация, подадени с документа за нотификация. Всяко приложение трябва да съдържа номера на нотификацията, към която се отнася; този номер е посочен в ъгъла в поле 3.

29. Поле 19: Съгласно Базелската конвенция това потвърждение се издава от компетентния орган или компетентните органи на държавата или държавите на местоназначение (когато е приложимо) и на транзит. Съгласно Решението на ОИСР това потвърждение се издава от компетентния орган на държавата на местоназначение. Някои трети държави могат, съгласно националното си законодателство, да изискват компетентният орган по изпращането също да издава потвърждение.

30. Полета 20 и 21: Поле 20 се използва от компетентните органи на всяка съответна държава при предоставянето на писмено съгласие. Базелската конвенция (с изключение на случаите, когато дадена държава е решила да не изисква писмено съгласие във връзка с транзит и е информирала за това другите страни по конвенцията в съответствие с член 6, параграф 4 от нея) и някои държави винаги изискват писмено съгласие (по силата на член 9, параграф 1 от настоящия регламент компетентните органи по изпращането и транзита може да дадат мълчаливо съгласие), докато Решението на ОИСР не изисква писмено съгласие. Посочва се името на държавата (или нейният код, като се използват съкращенията от стандарт ISO 3166). Ако превозът подлежи на специфични условия, въпросният компетентен орган следва да постави отметка в съответното поле и да посочи условията в поле 21 или в приложение към документа за нотификация. Ако компетентен орган желае да възрази срещу превоза, той следва да направи това, като в поле 20 впише „ВЪЗРАЖЕНИЕ“. Причините за възражението може да се пояснят в поле 21 или в отделно писмо.

V. Специфични инструкции за попълване на документа за движение

31. При нотифицирането нотификаторът попълва полета 3, 4 и 9—14. След получаването на съгласията от компетентните органи по изпращането, местоназначението и транзита или, що е отнася до компетентния орган по транзита, може да се приеме, че е дадено мълчаливо съгласие, и преди действителното начало на превоза нотификаторът попълва полета 2, 5—8 (с изключение на вида транспорт, датата на прехвърляне и подписа), 15, и ако е приложимо, 16. В някои трети държави, които не са членки на ОИСР, тези полета може да се попълват не от нотификатора, а от компетентния орган по изпращането. При приемането на пратката превозвачът или негов представител трябва попълва вида транспорт и датата на прехвърляне и се подписва, като това се прави в полета 8 a)—8 в), и, ако е приложимо, 16. В случай че получателят не е лицето, което ще извършва обезвреждането или оползотворяването, и когато поема отговорност за превоз на отпадъци след пристигането му в държавата на местоназначение, той попълва поле 17 и ако е приложимо, поле 16.

32. Поле 1: Компетентният орган по изпращането вписва номера на нотификацията (той се копира от поле 3 в документа за нотификация).

33. Поле 2а: Ако е приложимо, в това поле се вписва се идентификационният номер на контейнера, с който се превозва съответният отпадък по време на транспорта.

34. Поле 2 (вж. приложение II, част 2, точка 1): При обща нотификация за многократен превоз се вписват поредният номер на превоза и общият брой планирани превози, посочен в поле 4 в документа за нотификация (напр. „4/11“ за четвъртия превоз от единадесет планирани превози във въпросната обща нотификация). При еднократна нотификация се вписва „1/1“.

35. Полета 3 и 4: Преписва се същата информация за нотификатора и за получателя, която е дадена в полета 1 и 2 в документа за нотификация.

36. Поле 5 (вж. приложение II, част 2, точка 6): Вписва се действителното тегло на отпадъците в тонове (1 тон е равен на 1 мегаграм (Mg) или 1 000 kg). В някои трети държави е допустимо обемът да се посочва и в кубически метри (1 кубически метър е равен на 1 000 литра) или в други метрични мерни единици, като килограми или литри. Когато се използват други метрични мерни единици, може да се посочи съответната мерна единица, а мерната единица, предвидена във формуляра, да се зачертае. Когато е възможно, се прилагат копия от бележките от платформения кантар.

37. Поле 6 (вж. приложение II, част 2, точка 2): Вписва се датата на действителното начало на превоза (вж. също инструкции за поле 6 от документа за нотификация).

38. Поле 7 (вж. приложение II, част 2, точки 7 и 8): Видовете опаковки се посочват чрез кодовете, които са изброени в списъка със съкращения и кодове, приложен към документа за движение. В случай че при манипулацията се изискват специални предпазни мерки, като мерките, предписани от причинителите на отпадъците в инструкции за манипулация, предназначени за служителите, информация във връзка със здравето и безопасността, включително информация как да се действа при разпиляване, както и инструкции за спешни случаи при транспортиране, се поставя отметка в съответното поле, а информацията се представя в приложение. Вписва се и броят на опаковките, от които се състои пратката.

39. Поле 8, букви а), б) и в) (вж. приложение II, част 2, точки 3 и 4): Представя се изискваната информация (регистрационният номер се вписва само когато е приложимо, вписват се адресът, включително името на държавата, и номер на телефон и на факс, включително телефонния код на държавата). Когато превозвачите са повече от трима, към документа за движение се прилага съответната информация за всеки превозвач. Превозвачът или негов представител, който поема пратката, вписва вида транспорт и датата на прехвърляне и се подписва. Копие от подписания документ за движение остава при нотификатора. При всеки последващо прехвърляне на пратката новият превозвач или негов представител, който поема пратката, трябва да изпълни същото изискване и да подпише документа. Копие от подписания документ за движение остава при предишния превозвач.